Source: https://politeia.org.ro/stiri-revista-presei/revista-presei-6-iulie/61988/
Timestamp: 2020-01-27 22:14:39+00:00

Document:
Revista Presei – 6 iulie. “Curtea asta va fi studiata in universitati la asa nu in materie de contencios constitutional. “ | PoliteiaWorld
Home » Stiri / Revista Presei	» Revista Presei – 6 iulie. “Curtea asta va fi studiata in universitati la asa nu in materie de contencios constitutional. “
Revista Presei – 6 iulie. “Curtea asta va fi studiata in universitati la asa nu in materie de contencios constitutional. “
06/07/2019 Autor desy.demeter Categorii: Stiri / Revista Presei
Buna dimineata intr-o zi de sambata, 6 iulie! Meteorologii anunță că vremea se va menține în continuare călduroasă, pe alocuri caniculară. Disconfortul termic va fi accentuat, iar ploile se vor înregistra pe arii restrânse. Temperaturile maxime vor fi cuprinse între 24 – 29 de grade în Muntenia și transilvania, 27 – 31 de grade în Banat și Crișana, 29 – 34 de grade Oltenia, Muntenia și Dobrogea. În Moldova se vor înregistra 26 – 31 de grade Celsius. În Capitală vremea se va menține în continuare călduroasă. Sâmbătă, 6 iulie 2019, mercurul va urca în termometre până la 31 de grade Celsius. Prin urmare, se anunță o zi foarte călduroasă. Șansele de precipitații sunt foarte mici, inexistente chiar. Disconfortul termic va fi accentuat la fel ca zilele trecute. Vântul va sufla slab până la moderat.
Lia Savonea anunta controale care o vizeaza pe sefa ICCJ. Cristina Tarcea: Am drept de vot in CSM, vot pe care nu-l poate controla si de care vrea sa scape Presedintele CSM, Lia Savonea, a anuntat vineri ca o sa convoace Scetia pentru juducatori din CSM, in vederea analizarii responsabilitatii conducerii Inaltei Curti, in cazul deciziei Curtii Constitutionale privind completurile de 3 judecatori. Magistratul a explicat ca decizia in acest caz va fi luata “cel mai probabil in urma unui control facut de Inspectia Judiciara, cu privire la care Sectia va decide.””Asa cum este cunoscut, in data de 3 iulie 2019, CCR a constatat existenta unui conflict juridic de natura constitutionala general de ICCJ care, timp indelungat, nu a aplicat dispozitiile legale privind constituirea completurilor specializate in materie de coruptie,” precizeaza Savonea. Consecintele. Sefa CSM arata ca implicatiile deciziei CCR vor avea drept consecinta prelungirea duratei procedurilor in materie penala “cu toate efectele ce decurg de aici, dar si consecintele asupra drepturlor partilor la un proces echitabil.””Potrivit Legii 304/ 2004 privind organizarea judiciara, responsabilitatea si prerogativele de constituire a completurilor specializate la ICCJ, ar fi revenit presedintelui instantei sau vicepresedintelui care coordoneaza activitatea in materie penala“, declara Savonea. Sefa CSM afirma ca ICCJ este pozitionata constitutional si legal in varful ierarhiei instantelor din Romania, iar conduita manageriala a acestei instante trebuie raportata la un nivel de exigenta si rigoare ridicate. Integral: http://www.ziare.com
Cristina Tarcea, replică pentru Lia Savonea: De mult tânjeşte la revocarea conducerii instanței supreme Presedintele Consiliului Superior al Magistraturii (CSM), Lia Savonea, “tânjeşte” de mult la revocarea conducerii Înaltei Curţi de Casaţie şi Justiţie pentru a numi în loc persoane “mai puţin predispuse la independenţă faţă de dânsa”, a declarat, pentru Digi 24, preşedintele instanţei supreme, Cristina Tarcea. “Doamna Savonea are încredere în opiniile juridice ale domnilor Stan și Deliorga. Eu am încredere în experienţa în drept a judecătorilor Morar și Pivniceru. Doamna Savonea tânjește de mult la revocarea conducerii ICCJ pentru a numi în loc persoane mai puțin predispuse la independență față de dânsa. Cât despre Inspecţia Judiciară, tocmai CSM a constatat recent o acțiune disciplinară lovită de nulitate absolută faţă de mine, adică abuzivă”, a declarat Cristina Tarcea. Ea a spus că până în septembrie, când îi expiră mandatul, are drept de vot în CSM, “vot pe care nu-l poate controla și de care vrea să scape”. Tarcea a reacționat astfel după ce președintele CSM, Lia Savonea, a declarat, în contextul deciziei Curții Constituționale privind completurile specializate de la Înalta Curte de Casație și Justiție, că va convoca Secția pentru judecători a Consiliului pentru a stabili responsabilitatea conducerii instanței supreme și, probabil, va fi dispus un control al Inspecției Judiciare. …..“Înalta Curte de Casaţie şi Justiţie este situată, constituţional şi legal, în vârful ierarhiei instanţelor judecătoreşti din România. Este al doilea conflict de natură constituţională, efect al nerespectării dispoziţiilor legii de către conducerea acesteia, cu efecte asupra drepturilor părţilor la un proces echitabil. Conduita managerială a Instanţei supreme trebuie să aibă un grad de exigentă şi rigoare la un standard ridicat. În orice caz, nu mai scăzut decât în cazul tribunalelor sau curţilor de apel din România”, a precizat preşedintele CSM. Integral: https://www.hotnews.ro
Magistrati apropiati de sefa CSM, Lia Savonea, sunt in carti pentru a promova la Inalta Curte 36 de magistrati de curti de apel au indeplinit conditiile de participare la concursul de promovare in functia de judecator la Inalta Curte. Este primul pas dintr-o procedura care dureaza pana in noiembrie 2019. Printre candidati sunt si nume cunoscute in magistratura, despre care presa a scris atunci cand au dat decizii controversate. Magistratii candideaza pentru 12 posturi: 1 post la Sectia a II-a civila, 4 posturi la Sectia Penala si 7 posturi la Sectia de contencios-administrativ. Potrivit presei, multi sunt apropiati ai Liei Savonea, sefa CSM. Lista completa a candidatilor la Inalta Curte poate fi accesata pe site-ul CSM. Alina Ghica ocupa in prezent functia de vicepresedinte (prin delegare) al Curtii de Apel Bucuresti. Fost membru CSM, fost presedinte CSM, Ghica a dat anul trecut, cand activa la Sectia de contencios administrativ, o decizie prin care a schimbat componenta completurile de 5 judecatori de la Inalta Curte. Procesul a fost intens mediatizat, mai ales ca era intentat de fostul lider PSD, Liviu Dragnea. Vasile Bicu este judecator la Curtea de Apel Bucuresti, iar la inceputul acestui an a dat si el o decizie controversata. Magistratul a schimbat sefii Armatei dupa ce a suspendat, pentru cateva luni, decretul prezidential privind prelungirea cu un an a mandatului generalului Nicolae Ciuca la sefia Statului Major al Armatei. Marius Cristian Epure si Eleni Cristina Marcu ocupa functiile de presedinte si vicepresedinte la Curtea de Apel Constanta. Cei doi magistrati sunt cunoscuti dupa ce la inceputul acestui an au dat un comunicat de presa in care isi anuntau sustinerea pentru Lia Savonea, in cazul unui drept la replica dat de sefa CSM. Comunicatul a fost dat fara consultarea celorlati colegi din instanta. Integral: http://www.ziare.com
Procurorii cer CSM sa apere Justitia, care a fost calcata in picioare cu declaratii pro-Dragnea dupa decizia CCR Asociatia Miscarea pentru Apararea Statutului Procurorilor (AMASP) cere Consiliului Superior al Magistraturii (CSM), condus de Lia Savonea, sa isi faca treaba si sa apere independenta Justitiei dupa atacurile multiple venite in urma deciziei de miercuri a CCR, care, cu 5 la 4 voturi, i-a dat dreptate lui Florin Iordache in ce priveste conflictul dintre Parlament si Inalta Curte pe tema constituirii completurilor specializate pe coruptie. Intr-o scrisoare deschisa remisa Ziare.com, procurorii semnatari arata ca declaratiile venite din partea politicienilor de la Putere, dar si a unor magistrati sunt nefondate. In plus, mai sunt multe lucruri pe care CCR trebuie sa le lamureasca in motivarea deciziei.”Asteptam cu interes motivarea deciziei pentru a intelege cum CCR considera ca un text nu este cazut in desuetudine, ca el vizeaza si judecatorii ICCJ, ca un judecator este specializat cand solutioneaza apelul, nu insa si atunci cand solutioneaza fondul. E de amintit ca decizia CCR nu pune in discutie, sub nicio forma, hotararile definitive pronuntate de instanta suprema si cu atat mai putin vreun aspect care tine de fondul cauzelor solutionate de aceasta. Deciziile Curtii Constitutionale au efect doar pentru viitor, iar securitatea raporturilor juridice este inca un principiu fundamental de drept care trebuie respectat”, se arata in documentul citat. Semnatarii arata ca nu se sustin in niciun fel declaratiile potrivit carora oameni nevinovati ar fi fost aruncati dupa gratii pentru a fi redusi la tacere, cum au spus multi dintre cei care au cerut in spatiul public eliberarea, de exemplu, a fostului sef PSD Liviu Dragnea, incarcerat dupa condamnarea de 3 ani si 6 luni primita pentru ca a platit secretare ale partidului cu banii de la Protectia Copilului Teleorman.”Instanta de contencios constitutional nu reprezinta o instanta de control judiciar astfel incat sa evalueze existenta vreunei infractiuni sau sa transeze vinovatii. Altfel spus, decizia CCR nu poate constitui o justificare pentru afirmatii publice de tipul ‘oameni nevinovati au fost aruncati in puscarie’, ‘dorim eliberarea lui…’, ‘au distrus destine’, ‘s-a urmarit disparitia lui de pe scena politica’ intrucat venise ‘cu alte chestiuni noi, mai nationaliste, mai de alta natura'”, se spune in document. Integral: http://www.ziare.com
Curtea de Apel Bucuresti obliga CSM sa-i dea aviz de munca unui procuror SS care ar trebui sa iasa la pensie Curtea de Apel Bucuresti obliga Sectia pentru procurori din cadrul CSM sa acorde procurorului Zarafina Puiu, de la Sectia de investigare a infractiunilor din Justitie (SIIJ), avizul anual pentru mentinerea in functie dupa implinirea varstei de 65 de ani. Decizia poate fi contestata la Inalta Curte. Curtea de Apel Bucuresti a mai decis suspendarea deciziei CSM prin care a fost respinsa cererea de mentinere in functia de magistrat, dupa implinirea varstei de 65 de ani. In lipsa avizului, Zarafina Puiu s-ar fi pensionat saptamana viitoare.”Executorie de drept in ceea ce priveste suspendarea,” este minuta Curtii de Apel Bucuresti. Decizia a fost data de judecatorul Nicoleta Nolden. Situatie ciudata. Surse din magistratura au explicat pentru Ziare.com ca aceasta decizie este ciudata, in contextul in care Sectia pentru procurori din CSM inca nu ar fi redactat motivele pentru care nu i-a dat avizul Zarafinei Puiu. “Odata ce nu exista aviz, procurorul nu poate sa presteze activitati dupa implinirea varstei de pensionare. Anularea hotararii produce efecte cand e definitiva. Hotararea de suspendare nu poate fi executata,” explica sursele citate….Zarafina Puiu a deschis in urma cu o luna ancheta impotriva procurorului Andrei Bodean (39 de ani), seful DNA Constanta, cunoscut dupa ce a trimis in judecata mai multi afaceristi si politicieni controversati, precum Nicusor Constantinescu sau Radu Mazare. Integral: http://www.ziare.com
Prună: Curtea asta constituțională a creat un conflict de natură socială și o falie în societate Fostul ministru de Justiție, Raluca Prună, critică decizia privind acceptarea conflictului de natură constituțională între Parlament și ÎCCJ privind completurile de 3 judecători……„Ați avut emoții? Eu nu. Avem conflict de natură constituțională între Parlament și Înalta Curte de Casație și Justiție privind completurile specializate pe corupție de la Instanța Supremă. Galactic. Zice cine? Neasemuita Curte Constituțională. Prin majoritate, cea mai mică posibilă, dar totuși. E adjudecat. Sa reținem nume, istoria e făcută întotdeauna de oameni. Cu nume și istoria lor, onorantă sau mai puțin:– 5 voturi ”pentru”: Valer Dorneanu, Cristian Deliorga, Gheorghe Stan, Marian Enache și Attila Varga– 4 voturi ”împotrivă”: Livia Stanciu, Simina Tănăsescu, Daniel Morar și Mona Pivniceru.E grav conflictul acesta? Cică e grav și e și vechi. A durat, hăăăt, până în ianuarie 2019, când Înalta Curte de Casație și Justiție (adică cea mai mare instanță din țara românească) a realizat că e în greșeală și a decis înființarea de completuri specializate. Cred că prin faimoasa tragere la sorți decisă de CSM, cu bile de care nici loteria națională nu avea. Istorie frate, nu joacă. Ce efecte are conflictul? Un moft, cauzele se rejudecă. Nu toate, nu vă grăbiți. Numai o parte. Cele în care hotărârile nu au devenit definitive. Aici pe mine mă pierde Curtea. Păi dacă e conflict, de ce distingem? Bănuiesc că, in motivarea deciziei, Curtea asta a miracolelor va zice ceva de autoritatea de lucru judecat. Și cum cei mai mulți cred că răul în România se numește Dragnea, surse din Curte se grăbesc sa confirme că Dragnea nu profită. Nu? Pe bune? Au auzit sursele din Curte de contestații în anulare? Nu mă consolează decât că Dragnea iese și va da de pământ cu PSD-iștii care au uitat instantaneu ce inel au sărutat.Știu ce vor spune puriștii: deciziile Curții Constituționale nu se discută, trebuie acceptate ca atare. Și totuși această Curte a dus conflictul de natură constituțională la cer. Și din cer dă decizii pentru pamanteni, care strigă la cer de inovatoare ce sunt. Știu, fluier în Biserică și mă iau de spuma spumelor în materie juridică, judiciară, jurisprudențială numită CCR. Dacă tot am fluierat, mai fluier o dată:, printre juriști și nejuriști, pe care va dura ani lungi să o putem aduce la dimensiunea unor diferențe normale într-o societate vie. Curtea asta va fi studiata in universitati la asa nu in materie de contencios constitutional. Toată debandada asta în care trăim din 2017, toată bătaia asta de joc în care până si psd-iști cu psd-iști se încaieră public (vezi cel mai recent caz al ministrului justiției și președintelui CSM), are mulți autori. Nu sunt legați între ei ideologic sau prin vreo idee oarecare care să nu aibă de a face cu un interes direct pentru ei, mamele, copiii, cumnații, nașii și finii lor. Sunt legați între ei prin acest interes pentru ei și clanul lor, prin instinctul faptului că în lumi normale sunt irelevanți în cel mai bun caz și prin disprețul profund față de valorile fundamentale ale oricărei societăți: merit, recunoaștere socială întemeiată pe o anumită cunoaștere într-un domeniu, onoare, responsabilitate pentru propriile fapte. Au ars totul și au pus în loc o șmechereală de stat și de partid, la limita infracționalității. Și, legaliști fiind, și-au atârnat la butonieră o Curte constituțională. Un fel de nașul nasilor. Integral: https://revista22.ro
Scenariul prin care Codruţa Kovesi ar rămâne singurul candidat la şefia Parchetului European Jean-François Bohnert, contracandidatul Laurei Codruța Kovesi pentru funcția de procuror-șef european, este favorit pentru șefia Parchetului Național Financiar din Franța,, relatează postul de televiziune TV5Monde.În cazul în care Jean-François Bohnert va fi numit în funcția de șef al Parchetului Național Financiar, Laura Codruța Kovesi va deveni singurul candidat pentru funcția de procuror-șef în cadrul Parchetului European. Consiliul Uniunii Europene, care susține candidatura lui Bohnert, actual procuror general la Reims, se opune numirii în funcție a Codruței Kovesi. Aceasta beneficiază de susținerea Parlamentului European. Între cele două instituții au fost organizate mai multe runde de negocieri, dar momentan nu au ajuns la un consens. În urma unui vot secret, în luna februarie, Comisia LIBE a selectat-o pe Laura Codruţa Kövesi pe primul loc în lista de candidaţi pentru postul de procuror-şef european. Rezultatul a fost: Laura Codruţa Kovesi – 26 de voturi, Jean-François Bohnert (Franţa) – 22 voturi, iar Andrés Ritter (Germania)- 1 vot. Kovesi a fost preferată anterior şi în Comisia CONT. Integral: https://www.digi24.ro
Lista procurorilor înscriși în selecția pentru procurorul trimis de România la Parchetul European Opt procurori s-au înscris în procedura de selecție a candidaților desemnați în numele României pentru funcția de procuror european, potrivit unui a nunț al Ministerului Justiției.BORCOMAN Cătălin-Laurențiu – procuror BULANCEA Marius Bogdan – procuror DUMITRESCU Constantin Claudiu – procuror ECEDI STOISAVLEVICI Laura – procuror HORODNICEANU Daniel – Constantin – procuror HACH Elena – procuror (cu condiția depunerii unor înscrisuri de recunoaștere a gradului profesional corespunzător Parchetului de pe lângă Înalta Curte de Casație și Justiție, cel mai târziu până la data susținerii interviului) NOLDEN Nicoleta – judecător RADU Răzvan – Horațiu – procuror Candidații selectați vor susține interviul în fața comisiei de selecție prezidată de ministrul justiției care va avea loc în data de 9 iulie 2019, începând cu ora 10.00 la sediul Ministerului Justiției din București. Integral: https://www.g4media.ro
Prima „dorință” a Renatei Weber după numirea ca Avocat al Poporului: instituția să se pronunțe, înainte de adoptare, pe legile privind drepturile și libertățile cetățenilor Avocatul Poporului, Renate Weber, vrea ca instituției pe care o conduce să-i fie solicitat punctul de vedere asupra actelor normative care privesc drepturile și libertățile cetățenilor, înainte de adoptarea acestora. „La Avocatul Poporului eu mi-aș dori foarte mult, dacă tot ni se cere să intervenim sau, mă rog, să ne spunem punctul de vedere, s-o facem înainte de adoptarea acestor acte normative. (…) Și mi-aș dori să reiau acest lucru și să ne trimită și nouă din timp, să ne putem uita și să spunem un punct de vedere. Pentru că lumea îmi spune, dar la Curtea Constituțională, în logica aceasta confruntațională, suntem la bătălie și la război. Eu cred că lucrurile se pot rezolva inclusiv prin amendamente, pe cale legislativă, după aceea. Dar, repet, eu mi-aș dori să intervenim atunci când trebuie și nu post-factum”, a afirmat Renate Weber, într-o emisiune la TVR, citată de Mediafax. Avocatul Poporului a adăugat că instituția trebuie scoasă din disputele politice și readusă la misiunea inițială, aceea de apărare a drepturilor și libertăților cetățenilor. „Este total nedrept (…) Peste tot în lume, unde există această instituție de Ombudsman, Ombudsperson, Avocatul Poporului, ea este instituția menită să fie vocea celor fără voce. Sigur că da, îi aperi pe cei care sunt, cumva, în relație de subordonare sau victime ale administrației, care țin de încălcări de drepturi și libertăți fundamentale, dar, pe de altă parte, când spun de vocea celor fără voce, mă refer, evident, la copii, la cei care sunt în centrele unde nu mai au libertate, fie că este vorba de centre de detenție, că sunt închisori, că sunt alte centre, fie că sunt spitalele psihiatrice. Integral: https://www.hotnews.ro
„Legea recunoştinţei între generaţii” – doua observatii A apărut un proiect de lege inițiat de unii parlamentari ca o soluție pentru ca vârstnicii să fie întreținuți de rudele lor mai tinere. Cei care îl citesc ar putea crede că până acum acest domeniu nu ar fi fost reglementat. În realitate, sunt argumente care fac ca acest proiect să apară drept inutil. Citesc în Expunerea de motive „Familia – ca nucleu de bază al societăţii – este supusă unor profunde şi nedorite perturbaţii asupra unităţii şi solidarităţii necesare asigurării existenţei şi continuităţii în spaţiul naţional românesc”, „raporturile între membrii de familie ar trebui stipulate într-un contract”, „normele morale se dovedesc a nu mai fi suficiente pentru a crea obligații reciproce între oameni” sau „dezumanizarea sub influența banilor, egoismul și lupta pentru dobândirea averilorcreate prin munca părinților și bunicilor determinându-i pe tineri să uite că nu au numai drepturi, ci și obligații”. Expunerea de motive nu aduce vreo statistică și nu conține niciun argument factual, obiectiv. Cumva, eșecul statului în a asigura în ultimele trei decenii un trai mai bun tinerilor și condiții proprii de petrecere a bătrâneților a fost aruncat în sarcina copiilor plecați peste hotare unde muncesc din greu și sunt respectați. Realitatea este că, de fapt, sute de mii de copii sunt abandonați în țară de către părinții lor plecați în străinătate la muncă, nicidecum invers. Oricum, ca jurist, îmi permit să fac două observații, una care ține de domeniul de reglementare, cealaltă de conținutului proiectului de lege: Prima observație este aceea că de câțiva ani legiuitorul român intră într-un domeniu care nu ține de competența sa: moralitatea. Or, nu se poate regla prin lege ceea ce morala nu izbutește. Deja sunt situații mult prea dese de încălcare a separării dintre Stat și Biserică, contrar principiului secularismului care stă la baza democrației moderne. Nu este cazul să se intre cu legea în zona de non-drept (dar mă îndoiesc că cineva îl mai citește azi pe Jean Carbonnier). Dau câteva exemple: dacă norma legală este acea regulă edicatată de stat, obligatorie pentru toți și care poat fi impusă la nevoie prin forța coercitivă, oare cum ar putea fi impusă „obligația de respect a copiilor față de părinți” reglementată de art. 485 Codul Civil, sau „îndatorirea de respect reciproc, fidelitate și sprijin moral dintre soți” din art 309 Codul Civil? Acestea sunt îndatoriri morale, nu obligații legale, astfel că ele pot fi cutume (obiceiuri nescrise) sau reguli expuse în coduri etice, reguli bisericești etc, însă în niciun caz nu trebuie scrise în lege pentru că nu își au rostul acolo. În al doilea rând, deja există în momentul de față reglementări cu privire la obligația și sancționarea copiilor care nu își întrețin părinții:– potrivit art. 519 alin. (2) și art. 524 Codul Civil, copiii sunt obligați să își întețină părinții, dacă primii au mijloace pentru a presta sau plăti întreținerea, iar ceilalți dacă se află în nevoie. neputându-se întreține din munca sau din bunurile sale; – potrivit art. 530 Codul Civil, întreținerea se prestează – ca regulă – în natură; altfel, prin echivalent bănesc (pensie de întreținere în rate periodice);– dacă nu se prestează întreținerea de către copii, părinții îi pot acționa în judecată, potrivit art. 30 C.proc.civ;– pensia de întreținere se datorează de la data cererii de chemare în judecată, potrivt art 532 Codul Civil; Integral: https://www.cristidanilet.ro
La despărțirea de un cameleon-Victor Ciorbea Poate că și din cauza stupefacției provocate de imensa obrăznicie a coaliției PSD-ALDE de a o impune prin vot în postul de avocat al poporului pe atât de compromisa insă Renate Weber, rămasă ca urmare a alegerilor din 26 mai fără slujbă -și, Doamne, cât a dat ființa aceasta din gură ba la Bruxelles, ba la Strasbourg spre a justifica toate ticăloșiile puterii, asaltul susținut al acesteia împotriva Statului de drept, totul cu gândul la un nou mandat de europarlamentar pe care alegătorii i l-au refuzat drastic- mai nimeni nu s-a ocupat de dl. Victor Ciorbea. De ieșirea lui din spațiul public. A ieșit într-un anonimat cumplit, și sper să o fi făcut definitiv, din viața un alter –ego al celebrului Akaki Akakievici. Care a părăsit un post în care nu trebuia să ajungă, post în care a fost cocoțată tot fără merite și în dispețul românilor acum d-na Renate Weber. Confirmându-se și astfel îngrijorătoare zicere Alte măști, aceeași piesă. Atâta vreme cât a ocupat funcția de Avocat al poporului, dl. Ciorbea a făcut de toate, a slujit pe toată lumea, i s-a închinat ba lui Tăriceanu, ba lui Dragnea, s-a căciulit, s-a milogit ca nu cumva să rămână fără pensie specială. Numai de popor și de interesele acestuia nu i-a păsat deloc. Iar în rarele ocazii când mai era prins la înghesuială de presă care îi cerea să își explice inacțiunea, somnul, indiferența, lașitatea, dl. Ciorbea devenea dintr-o dată vulgar, agresiv, semănând teribil cu Nicolae Ceaușescu. Cel care declara sus și tare că nu răspunde decât în fața Marii Adunări Naționale. Dl. Ciorbea pare-se că nu a răspuns și nu va răspunde niciodată în fața nimănui. Nici măcar în fața propriei conștiințe pentru simplul motiv că nu o are. Ca mulți alți inși dezgustători care au populat interminabila noastră tranziție, dl. Ciorbea s-a afirmat mai întâi în lupta și munca sindicală. A devenit peste noapte mare activist la CNSRL Frăția. A făcut pe moțul silitor, sărac și cinstit (chiar mai sărac și mai cinstit decât Ion Iliescu ceea ce trebuie să recunoaștem că este o performanță fiindcă mai rar un ipocrit precum fostul președinte al României), a pozat în opozant al FSN și FDSN și uite așa l-a păcălit pe președintele PNȚCD, marele Corneliu Coposu. Pe urmă și pe succesorul acestuia, Ion Diaconescu. Ciorbea a ajuns prin vot popular primarul general al Capitalei (să ne reamintim că l-a avut drept contra-candidat pe Ilie Năstase căruia nici un om zdravăn la cap nu putea în nici un caz să îi dea votul), iar pe urmă a fost uns prim-ministru, deși încă nu era membru de partid. Fostul procuror comunist Victor Ciorbea a devenit unul dintre primii gropari ai guvernării CDR ( nu-i vorbă că la compromiterea acesteia au contribuit din plin și PD-ul d-lui Petre Roman avându-l la ora aceea vârf de lance pe Traian Băsescu), a prelungit cu încăpățânare agonia unui Executiv în care, de la un moment dat încolo, nu îl mai asculta nimeni, în fine a plecat pe pustii. Pe pustii? Nici vorbă. Dl Ciorbea s-a înscris în PNL, a prestat voinicește pe la Anetenele felixiene, i s-a băgat sub piele lui Crin Antonescu, a devenit parlamentar, iar mai apoi a fost miluit de USL cu dregătoria de Avocat al poporului.Integral: http://www.contributors.ro
Raport: Numărul infracțiunilor comise sub influența drogurilor este în creștere Criminalul de la Făget care a omorât un om şi a rănit alţi şase, după ce a consumat droguri, nu este un caz singular. Cel mai recent raport al Agenţiei Naţionale Antidrog indică o creştere a numărului de astfel de cazuri. Cele mai frecvente sunt infracţiunile de furt, urmate de cele de trafic de droguri şi de tâlhărie. În creştere este şi numărul şoferilor prinşi la volan sub influenţa drogurilor.Testele preliminare au scos la iveală nu numai că bărbatul consumase droguri, ci și că avea în sânge trei substanțe interzise când a ucis un om și a rănit alți cinci. Cazul de la Făget nu este însă singular. Anul trecut, trei consumatori de droguri au ajuns după gratii pentru omor, alți 15 au ajuns în spatele gratiilor pentru acuzații de lovire. Cei mai mulți consumatori care au probleme cu legea ajung să fie cercetați și arestați pentru furt. O creștere îngrijorătoare este raportată de Agenția Națională Antidrog în privința celor care se urcă la volan după ce au consumat stupefiante. Dacă în urmă că zece ani, erau raportate cel mult 20 de cazuri anual, acum au depășit demult 100, iar tendința este în creștere alarmantă – în primul trimestru deja a fost depășită rapoartarea anului trecut. Anul trecut, un bărbat a încercat să își ucidă soția, provocând un accident în plin centrul Capitalei. A lovit alte cinci autoturisme oprite la semafor, iar după o bătaie în plină stradă cu femeia, a ajuns în arest. Integral: https://www.digi24.ro
Restructurări cu suplimentări la Ministerul Comunicațiilor. Apar posturi noi în ierarhia de vârf Ministerul Comunicațiilor, supus restructurării, ar urma să fie suplimentat la nivelul ierarhiei de vârf cu încă două posturi: unul de secretar de stat și unul de adjunct al secretarului general. Ministerul justifică înființarea celor două posturi din ierarhia de vârf prin introducerea votului electronic, ”orizont ambițios”.”Aceasta reprezintă o necesitate stringentă de a permite o mai bună comunicare între administrație și cetățeni, inclusiv votul electronic care reprezintă un orizont ambițios, dar extrem de important în exercitarea atributelor unui stat democratic și european, motive care justifică suplimentarea unui post de secretar de stat și a unui post de secretar general adjunct”, se spune în nota de fundamentare a hotărârii de guvern supusă de vineri dezbaterii publice. Ca urmare a modificării structurii organizatorice, instituția urmează să funcționeze cu un număr de 192 posturi, exclusiv demnitarii şi posturile aferente cabinetului ministrului, din care: Integral: https://revista22.ro
Romania a intrat in atentia UNESCO pentru exploatarea neconforma a padurilor de fag inscrise in patrimoniul mondial….Situl “Padurile seculare si virgine de fag din Carpati si alte regiuni ale Europei” cuprinde paduri situate in 11 tari europene, printre care si Romania, care are inscrise opt rezervatii naturale si codri seculari. In noiembrie 2018, in urma unei sesizari, Centrul Patrimoniului Mondial UNESCO a cerut lamuriri autoritatilor romane privind operatiunile de exploatare forestiera in padurile din zonele tampon ale componentelor romanesti ale sitului. In ciuda asigurarilor date de autoritatile de la Bucuresti, potrivit carora exploatarile forestiere nu au afectat valoarea universala a padurilor seculare de fag, oficialii UNESCO au solicitat lamuriri suplimentare si s-au aratat ingrijorati ca taierile de arbori ar putea avea un impact negativ asupra sitului.”In discutie se afla, in principal, zonele tampon din parcurile nationale Domogled-Valea Cernei si Cheile Nerei-Beusnita, unde s-a inregistrat activitate de exploatare forestiera si exista temerea ca acestea au fost foarte aproape sau chiar adiacente de granitele zonelor componente ale sitului UNESCO. Reprezentantii organismului international nu au siguranta ca taierile de arbori nu afecteaza negativ procesele naturale si, in consecinta, valoarea universala a sitului. Personal, sper ca nu am fost atat de lipsiti de responsabilitate, incat sa periclitam apartenenta noastra la acest important obiectiv de patrimoniu UNESCO, pentru o activitate economica pasagera”, a transmis deputatul Ionel Palar, presedintele Comisiei pentru relatia cu UNESCO. Romania va fi vizitata de o misiune comuna a Centrului pentru Patrimoniu Mondial si IUCN, pentru a fi monitorizata privind regimul de gestionare a zonelor tampon si pentru a se evalua impactul activitatilor de exploatare forestiera care au avut loc. Din situl UNESCO “Padurile seculare si virgine de fag din Carpati si alte regiuni ale Europei”, in Romania fac parte ariile protejate: Rezervatia naturala Izvoarele Nerei din Parcul National Semenic-Cheile Carasului; Rezervatia mixta Cheile Nerei-Beusnita din Parcul National Cheile Nerei-Beusnita; Rezervatia naturala Coronini-Bedina, rezervatia naturala Iauna-Craiova si rezervatia naturala Ciucevele Cernei din Parcul National Domogled-Valea Cernei; Masivul Cozia si Cheile Lotrisorului din Parcul National Cozia; Codrul secular Sinca; Codrul secular Slatioara; Codrii seculari de la Izvorul Surii si Preluci situati in rezervatia naturala Arcer-Tibles Bran; Codrii seculari de la Strambu-Baiut. Integral: http://www.ziare.com
13 lucruri despre legea recunoştinţei între generaţii Conform noii legi, studenţii vor fi obligaţi să returneze toate borcanele goale de zacuscă. Dacă sunt ciobite mai mult de trei borcane, riști pedeapsă cu închisoare de la 3 luni la 3 ani; În fiecare an copiii trebuie să le cumpere părinților rechizite de pensionar: cărucior de piaţă, uniformă (palton şi bască), set de table şi de şah; Dacă e văduv, trebuie să-l duci o dată pe lună trebuie la curve. Dacă nu se descurcă, trebuie să-i dai și bani de Viagra; Bătrânii vor fi obligaţi, la rândul lor, să-şi manifeste recunoştinţa şi vor da 50% din venituri parlamentarilor PSD care au iniţiat legea; Patriarhul Daniel atrage atenţia că, până la urmă, Dumnezeu ne-a făcut pe toţi şi are şi el nevoi; Dacă nu mai ai părinţi sau bunici, îi vei da banii lui Ion Iliescu, că el, săracu’, n-are copii; Dacă nu ai grijă de bătrân, acesta poate fi prins de hingherii de bătrâni şi îl vei putea recupera contra sumei de 500 lei, plus 30 lei taxă de depozitare pe zi; Cel mai fericit e Tudorel Toader, care pe lângă patru pensii primeşte acum şi 50 de lei de la fiu-său; Cel mai puţin fericit e Ion Ion Ţiriac, care va trebui să se împrumute de la taică-său ca să-şi poată îndeplini obligaţia legală faţă de taică-său; La final de lună, copiii trebuie să se asigure personal că părintele e pe zero la caietul de datorii de la birt; Legea te obligă și să te uiţi cu părinții la Antena 3 sau România TV, minim 2 ore pe zi; Integral: https://www.timesnewroman.ro
18 Raspunsuri la Revista Presei – 6 iulie. “Curtea asta va fi studiata in universitati la asa nu in materie de contencios constitutional. “
depemures06/07/2019 at 09:03
remaniere sa fie ,dar nu pentru toti….
Primul ministru,cica remaniaza guvernul… Serios ? Mai este cineva asa de nedorit in guvern ca Ana Birchall?…….Carmen Dan ? No ! Carmen pleaca la final de mandat sau daca o fi mai repede ,ii va lua locul lui dragnea. De ce a lui dragnea ? Pentru ca dragnea va fi liber…si cu banii furati la tescherea. Iar malai mare de la Cotroceni va fi de acord s-o remanieze pe Birchall., ca asa-i in politica. Despre justitie si stat de drept ,mai la toamna ,ca acuma este canicula,toropeala,se pleaca prin locuri exotice,ca banii manariti trebuie tocati,sa se faca loc la altii,mai proaspeti..
Singurul politician care a demonstrat ca are inventarul complet ( si ) in nadragi este Andrei Caramitru :
Atenție mare la CCR și Avocatul Poporului. Risc imens pentru următorul guvern!
Ganditi-va ca, de la anul, după un vot uriaș al tuturor, USR/PLUS (si PNL) au mandat sa facă o reformă radicală a statului. Așa ceva se poate face prin legi schimbate și prin OUG-uri punctuale.
Ce se va întâmpla însă? PSD va sesiza tot timpul Curtea Constituțională pe toate legile. CCR va spune, fără a avea nici un fundament, ca totul e neconstitutional. La OUG-uri, Avocatul Poporului va sesiza aceeași CCR care va bloca iar tot.
Din păcate – CCR si avocatul poporului nu pot fi schimbați direct chiar dacă ai majoritate in parlament (vor fi in timpul mandatului lor). Va fi un blocaj monstru și nu vom putea face nimic.
Este esențial să schimbăm constituția repede pe temele astea două. Înainte de a prelua guvernul. Opoziția și Iohannis trebuie sa discute sa gândească exact cum sa facem, inclusiv prin referendum-uri in timpul alegerilor prezidențiale, locale și parlamentare. Se poate. Asta e cheia. Însă trebuie început ACUM!
PS Opozitia si Johannis ?!
stefan6006/07/2019 at 09:38
Se aproprie tot mai mult ” the big one” in California ?
Ieri un cutremur de 6,4 grade , azi si in acelasi loc , altul de 7,1 grade.
Unica diferenta , adincimea. Ieri la 8 km , azi la doar 900 metri. !!!!!!
Eugen Vasilescu06/07/2019 at 21:20
unii seismologi americani sustin ca cele doua sunt un preambul “for the big one”,
canadienii sustin pe dos ca ar fi ok, adica tensiunea la nivel de scoarta in adancime scade si ca e ok.
ne mai vorbind de “fake news ” si “fake fake news”
incompetenta este traditionala la seismologi
desy.demeter06/07/2019 at 12:35
“Mai mult de 50 de personalitati ale lumii academice si societatii civile semneaza o scrisoare adresata prim-ministrului Viorica Dancila si ministrului Culturii si Identitatii Nationale, Valer-Daniel Breaz, in care isi exprima sprijinul fata de Muzeul National de Istorie Naturala “Grigore Antipa” in controversa creata de posibila alocare a 45% din parcul sau pentru construirea altui muzeu.
Semnatarii scrisorii spun ca au luat act “cu surprindere de aparitia in spatiul public a unor informatii privind o posibila instrainare a unei suprafete de 5.300 de metri patrati din parcul muzeului in vederea realizarii unei alte constructii, respectiv a Muzeului National de Istorie a Evreilor si Holocaustului din Romania”….”
http://www.ziare.com/cultura/muzee/peste-50-de-personalitati-academice-si-ale-societatii-civile-isi-exprima-sustinerea-pentru-muzeul-antipa-1568250
Intamplator06/07/2019 at 12:58
Buna ziua….chestia asta cu amplasamentul muzeului Holocaustului taman in curtea muzeului Antipa e o găselnița a lui Florian alexandru sa și justifice salariul ….cred ca nici el nu vrea sa i se aloce spațiul ăla pentru simplul motiv ca nu va avea cum sa justifice”antisemitismul romanilor”….
prin “inteligentsia”evreiasca sunt unii care susțin ca “un pic de antisemitism” e de dorit….teoria asta seamănă al naibii de mult cu zicala aia “e un pic gravida”…
Intamplator06/07/2019 at 13:03
A trecut oarecum neobservata “ieșirea din scena” a lui Socol …cine e Socol? Cel care a teoretizat,promovat și aplicat dezastruoasele politici economice ale PSD …..”nici usturoi n a mâncat,nici gura nu i miroase”….asta a făcut tot atât de mult rău pe termen lung cât “distrugătorii justitiei”. sau Ciorbea
depemures06/07/2019 at 16:55
Nu cred ca socol a plecat din ceva mustrari de constinta.Motivul ,ar fi unul singur. Postul de guvernator BNR,,promis de dragnea sotiei acestuia !
” Economista Aura Socol, profesor la ASE București și membru în Consiliul Autorității de Supraveghere Financiară (ASF), este unul dintre numele luate în calcul de Liviu Dragnea și ceilalți lideri PSD pentru o eventuală propunere de înlocuire a lui Mugur Isărescu în funcția de guvernator al BNR, au declarat pentru G4Media.ro surse politice.
Întrebată dacă liderii PSD au discutat cu ea despre această posibilitate, Aura Socol a spus pentru G4Media.ro ”Nu comentez”.
Nu a fost luată o decizie finală în PSD, dar numele Aurei Socol este în acest moment cel mai vehiculat”, au declarat pentru G4Media.ro sursele citate.”
A A06/07/2019 at 18:58
Hai ca refac impreuna uselistii… La astia se mai adauga acum si base… Gashcarii estului din Rrro
https://www.hotnews.ro/stiri-esential-23242930-rares-bogdan-aliat-carmen-avram-lanseaza-acuzatii-macron-reuseste-intoarca-europa-susul-jos-impune-noua-politica-ajutorul-lui-ciolos.htm
Eugen Vasilescu06/07/2019 at 20:24
pnl sunt destinati sa fie pe locul doi. intrebarea e cu cine: psd sau usr+
depemures06/07/2019 at 20:59
Buna seara ,s-ar putea sa se desprinda o aripa din pnl si una din usr. Si s-ar putea orienta spre ciolos ,sau o platforma crestin democrata. Capitan de echipa A.Caramitru,
Eugen Vasilescu06/07/2019 at 21:06
buna seara, plauzibil
de ce caramitru este singurul care gandeste vizibil un an sau doi in avans
Eugen Vasilescu06/07/2019 at 21:08
nu vreau sa-mi dau singur raspunsul dar se pare ca caramitru intelege ca cu psd poti merge inainte numai cu lozinca “take no prisoners”
depemureş07/07/2019 at 05:50
A.Caramitru este exponentul generației cu şcoala făcută pe bune,la vremea ei ,afară.Şi cel mai important, evoluția într-un mediu concurențial sănătos economico politic.. Fără imixtiunea propagandei ce se zbate, şi reuşeşte din păcate,parțial sau total, să distrugă dorința tinerilor de aici de a putea să-şi îndeplinească visele de viitor. Uitați-vă câți “apărători” ai non valorilor de vârsta lui A. Caramitru sunt pe cai mari cum se zice. Mulți dintre aceştia,datorita unei inteligențe native, au îmbrățişat , din comoditate sau laşitate non combatul evolutiv,punându-se în slujba maneliştilor politici ce erodează stabilitatea țării. S-ar putea ca la un moment dat ,lucru pe care-l doresc , la fel ca în cazul comunismului , să devină obiect de studiu perioada 1990 2020 ,pentru a înțelege de către tinerii ce vor studia prin 2050 ,cum a fost posibil ca personaje cu o extrem de slabă pregătire , aproape analfabeți , foşti angajați sau colaboratori ai serviciilor secrete nereformate ,să ajungă să influențeze ,conducă sau decidă viitorul.
Apropo de servicii şi valeții acestora ; se încearcă ,din nou, implicarea LKC într-o operațiune clar securistică şi la rolul lui Marius Oprea în stoparea LKC , de ocupare a functiei europene . Vă dați seama ce frică le este de această femeie ?
” Documente importante din arhiva fostei securităţi au ajuns la Parchetul General. Este neîndoielnic. Asta se arată clar în hotărârea de guvern promovată de guvernul Roman. Acum nu ştiu dacă la Parchetul General se mai află astfel de documente. Trebuie să se clarifice unde au ajuns, dacă nu cumva au fost distruse. Am avut informaţii, inclusiv din interiorul Parchetului General, că asemenea operaţii au avut loc, începând mai ales din 2008. Dar ele au continuat şi s-a distus o canitate mare de documente. Eu am intrat în posesia a şase dosare, copii scanate, care se aflau printre cele care urmau să fie distruse. Au fost cumpărate dintr-un anticariat bucureştean de un cunoscut şi m-a înştiinţat despre acest lucru şi mi-a trimis copiile. Dosarele provin de la arhivele unor instanțe militare teritoriale şi de la arhivele militare de Bucureşti. Au avut loc asemenea distrugeri pentru că am informaţii din interiorul Parchetului. Prefer să nu bag pe nimeni la apă, spunând despre ce persoană este vorba”, a declarat istoricul Marius Oprea.”
PS adică ştiu cine este ,dar mai bine las pe seama specialiştilor din televiziuni să spună seară de seară numele ” vinovatei”. Încă o dovadă,că nicî Oprea nu este chiar aşa de “alb” , că n-o fi având o legitimație de dimensiuni clasice de agent acoperit,ci una mai mică….
Scuze pentru ” întindere”…😊
mar07/07/2019 at 08:35
Raportat la ce se întâmplă la CSM, CCR, știrea este credibilă.
https://www.comisarul.ro/articol/informatie-dragnea-transmite-prin-iordache-ordinel_1007808.html
depemures07/07/2019 at 14:21
Oricum,observ ca nimeni nu se ia de hellvig. Motaie in tandem cu seful sau ? Este atacata Constitutia,este contestat statul unitar,este contestata limba oficiala si SRI ul ,ca aparator al Constitutiei tace
Cel putin rusinica ! Desi nici demisia nu ar strica. Sau acest domn este din gashca mihalacehe ,carmen dan ?
depemures07/07/2019 at 15:06
Ceausescu nu fi trist ,comunismul nu-i invins !
Romania aloca CEL MAI MARE PROCENT IN UE, da in UE, din TOATE veniturile incasate la buget pentru salariile bugetarilor. Adica da cel mai mare procent din venituri pe cheltuieli neproductive.
Situatia s-a inrautatit in 2018 cand acest procent a crescut de la 29,8% la 32,6%”, scrie pe Facebook Florin Citu, care adauga ca odata cu aceasta “performanta” PSD-ALDE a venit si cu OUG 114, supraacciza, supraimpozitare contracte part-time, TVA deflacat sau taxa pe stalp II.
radu207/07/2019 at 23:14
Buna seara. Asadar fantele expirat este evacuat de fantele mai tanar dar la fel de agramat si habarnist.
Daca USRPLUS ar fi destepti si ar veni cu o candidatura unica sclipitoare ce lovitura ar fi…
stefan6007/07/2019 at 23:19
54 de ani. General maior.In trecut pilot de elicopter de lupta Black Hawk.
Doamna Laura Yeager a devenit comandantul diviziei 40 infanterie americana.
Prima femeie in istorie devenita comandant de divizie.
Unitate care a luptat in Irak, Afganistan. 10.000 efective combat ready.
Ce zic patriotii nostri care nu au luptat cu nimeni si au iesit la pensie la 45 de ani ?
Tacere pe toate fronturile.
https://en.m.wikipedia.org/wiki/Laura_Yeager
« Revista Presei – 8 iulie. “Pot fi membri ai Guvernului persoanele condamnate penal, dar pentru care a intervenit reabilitarea.”
Revista Presei – 5 iulie. “Membrii GRECO trebuie sa se conformeze recomandarilor continute in raportul de evaluare si sa le puna in aplicare in totalitate, in termenul stabilit de GRECO.” »

References: CCR 
 ICCJ 
 CSM 
 CCR 
 CSM 
 ICCJ 
 ICCJ 
 CSM 
 CSM 
 CCR 
 CCR 
 CCR 
 CCR 
 CCR 
 CSM 
 CSM 
 CSM 
 CSM 
 CCR 
 CCR 
 CCR 
 CCR